पाएं अपने शहर की ताज़ा ख़बरें और फ्री ई-पेपरडाउनलोड करें
लश्करे हॉस्पिटल ने 1568 रुपए में रेडक्रॉस से मिलने वाले रेमडेसिविर इंजेक्शन पर 4432 रुपए का आपदा शुल्क लगाते हुए मरीज गुदगांव की वंदना यादव से एक इंजेक्शन के 6 हजार रुपए वसूल लिए। जब 4 इंजेक्शन के 24 हजार रुपए वसूले ताे महिला के परिजन ने वाट्सएप पर हॉस्पिटल के बिल की रसीदें वायरल कर दी।
इसके बाद कलेक्टर अमनवीर सिंह बैस ने एसडीएम और सीएमएचओ को जांच के लिए भेजा। जांच में 23 हजार रुपए ज्यादा लेना सामने आया। लेकिन सीएमएचओ डाॅ. एके तिवारी ने नाेटिस देकर अस्पताल प्रबंधन से तीन दिन में जवाब मांगा है। भविष्य में दोबारा गलती हाेने पर सख्त कार्रवाई की हिदायत दी।
इससे साफ है कि आला अधिकारियों ने इस बड़ी दुकान को फिर से लूट करने की छूट दे दी है। यही प्रशासन छोटे दुकानदारों और अन्य पर बड़ी-बड़ी कार्रवाई कर रहा है ताे धरती पर भगवान कहे जाने वाले इन भगवानाें पर कार्रवाई क्याें नहीं हाे रही यह बड़ा सवाल है। इस मामले में बचने के लिए अस्पताल प्रबंधन ने मरीजों की संख्या ज्यादा होने और उपचार की जल्दबाजी के दौरान हुई एक चूक भी मान लिया। वहीं मरीज काे राशि वापस लौटाने पर सहमति भी दे दी।
भाई ने बिल वाट्सएप ग्रुपाें में वायरल किया ताे कलेक्टर ने कराई जांच, हुआ खुलासा
वंदना यादव के उपचार के बदले दिया बिल भाई रमेश यादव ने वाट्स एप पर वायरल कर दिया। तो लश्करे हॉस्पिटल द्वारा मरीजाें से वसूले जा रहे आपदा शुल्क की हकीकत उजागर हो गई। गुदगांव निवासी 30 वर्षीय वंदना यादव को 19 अप्रैल को परिजनों ने लश्करे हॉस्पिटल में 60 हजार रुपए एडवांस जमा करवाकर भर्ती किया था।
भाई रमेश अस्पताल से मिले रेमडेसिविर इंजेक्शन के डिमांड नोट को लेकर स्वयं जिला अस्पताल में लंबी लाइन में लगा और 4 इंजेक्शन लेकर आया। रेडक्रॉस ने एक इंजेक्शन के 1568 रुपए लिए, लेकिन 29 अप्रैल को डिस्चार्ज के समय दिए बिल में 4 इंजेक्शन के 24 हजार रुपए जोड़े थे। मामला वाट्सएप पर वायरल हाेने की जानकारी मिलते ही कलेक्टर अमनवीर सिंह बैस ने एसडीएम सीएल चनाप और सीएमएचओ डॉ. एके तिवारी को जांच के लिए लश्करे अस्पताल भेजा।
यहां पर ज्वाइंट टीम ने इस 2 लाख 34 हजार के बिल में 23 हजार रुपए की ओवरबिलिंग पकड़ी। इसमें17728 रुपए ज्यादा 4 रेमडेसिविर इंजेक्शन के मिले। वहीं 5272 रुपए की अन्य पर ज्यादा लगाना पकड़ा। इस दौरान प्रशासन का मानवीय चेहरा भी सामने आया सीएमएचओ और एसडीएम ने अस्पताल प्रबंधन से 23 हजार रुपए मरीज के परिजनों को वापस करवाने के आदेश दिए। अस्पताल संचालक डाॅ. मनीष लश्करे ने बताया कि राशि वापस लौटाई जाएगी, राशि अलग निकालकर रखी दी है। परिजनों या मरीज को राशि दे दी जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn